钦定古今图书集成/理学汇编/文学典/第141卷 > 《宋史》 > 《官诰之制》
## 钦定古今图书集成/理学汇编/文学典/第141卷 > 《宋史》 > 《官诰之制》

凡官诰之制，后妃，销金云龙罗纸十七张，销金褾袋，
宝装轴，红丝网，金粉錔；公主，销金大凤罗纸十七张，
销金褾袋，玳瑁轴，红丝网，涂金银粉錔。按皇后当降
制，诞诰不装诰身而用册。本朝诸后皆止用诰。景祐
元年，立后始用册。治平、熙宁皆循之。亲王、宰相、使相，
背五色金花绫纸十七张，晕锦褾袋，犀轴，色带，紫丝
网，银粉錔。枢密使、三师、三公、前宰相至仆射，东宫三
师，嗣王、郡王、节度使，白背五色金花绫纸十七张，晕
锦褾袋，犀轴色带。参知政事，枢密副使，知院、同知院、
签书院事，宣徽使，仆射，东宫三师，御史大夫，宗室率
府副率以上，白背五色绫纸十七张，晕锦褾袋，牙轴
色带。尚书，观文殿大学士，资政殿大学士，东宫三少、
六统军、上将军，留后、观察使，同上，惟用法锦褾。近者
用翠毛狮子锦，以晕锦，非旧制也。三司使，翰林学士
承旨至直学士，待制，丞郎，御史中丞，大两省宾客、大
卿监、祭酒，詹事、庶子，大将军，防、团、刺史，横行使，内诸
司使，军职遥郡枢密都承旨，初除驸马都尉，白绫大
纸七张，法锦褾，大牙轴，色带。“三司副使，少卿监、司业，
起居郎至正言，知杂至监察御史，郎中、员外郎，四赤
令，谕德，少詹事，家令，率更令，太子仆，太常博士，节度
行军司马副使，横行副使，诸司副使，枢密副承旨，军
职都指挥使，忠佐马军、步军都军头”，以上藩方马步
军都指挥使，并不遥郡者，白绫大纸七张，大锦褾牙
轴，青带。国子博士至洗马，通事舍人，诸王友，六尚奉
御，诸卫将军，承制，崇班，阁门祗候，五官正，诸州别驾，
枢密院诸房承旨，如官至将军以上，用大绫纸、大锦
褾，大牙轴。两使判官，防团副使，率府率、副率，京官馆
职堂后官，中书枢密院主事，诸军职都虞候，忠佐马
军步军副都军头，诸班指挥使，藩方马步军副都指
挥使，都虞候，内供奉官至内品白绫中纸五张，中锦
褾，中牙轴，青带。秘书郎至将作监主簿，白绫小纸五
张，黄锦褾，角轴，青带。幕职州县官，灵台郎，保章正，诸
州长史、司马，中书录事，主书守当官，枢密院令史，书
令史，诸军指挥使，内品待诏，书艺，白绫小纸五张，小
锦褾，木轴，青带。诸蕃蛮子大将军、司阶、司戈、司候郎
将以上并白绫大纸，法锦大牙轴，色带。凡修仪、婉容、
才人、贵人、美人，销金小凤罗纸七张，销金褾袋，玳瑁
轴，红丝网，涂金银粉錔。司言、司正、尚衣、尚食、典宝、常
使，金花罗纸七张，法锦褾袋。内降夫人、郡君，团窠罗
纸七张，晕银褾袋。宗室妇，常使，金花罗纸七张，法锦
褾袋。宗室女素罗纸七张，法锦褾袋。国夫人销金团
窠五色罗纸七张，晕锦褾袋。郡夫人常使金花罗纸
七张，法锦褾袋。见任两府母、妻，使团窠以上至司言、
司正等，皆用玳瑁紫丝网粉錔。郡君、县太君、遥郡刺
史、正郎以上妻，并销金常使罗纸七张。馀命妇并素
罗纸七张。

凡封赠父祖为降麻官，用白背五色绫纸，法锦褾，大
牙轴。馀虽极品，止给大绫纸，法锦褾，大牙轴。